ගම්වල එදිනෙදා කටයුතුවලට පොඩි ගසක් කපා ගන්නා අයෙක් ඒ ලී ටික ඉරාගන්න නගරයේ මෝලට අරන් යනවාට වඩා මධූෂ්ගේ ජංගම පට්ටලයෙන් ලී ඉරා ගැනීමට පුරුදු විය. එය නගරයට යනවාට වඩා ඔවුන්ට ආර්ථික වශයෙන් ලාභයක් ගෙන දෙන්නක් වගේම කාලය ද ඉතිරි කරන්නක් විය. මේ වැඩේට මධූෂ්ට ලී මෝල් හිමියන්ගෙන් තර්ජන ගර්ජන ද එල්ල නොවූවා නොවේ. එසේම ඔහුට උදව් කළ මෝල් හිමියෝ ද වූහ. මධූෂ් තර්ජන ගර්ජනවලට මුහුණ දෙන්නට තරම් ශක්තිමත් විය. පාසල් වයසේදී ද එතරම්ම අහිංසකයෙක් නොවූ මධූෂ් මේ අභියෝගවලට මුහුණ දෙන්නට ද සැරසුණේය. ඒ තමන්ට චණ්ඩි පාට් දාන අයට බය නැතිව පෙරළා චණ්ඩි පාට් දැමීමෙනි. එසේම තමන්ට උදව් කළ අයට ද ඔහු දෙවියන්ට මෙන් සැලකුවේය. එදා මධූෂ්ට අවශ්‍ය වුණේ තමන්ගේ ආර්ථිකය ශක්තිමත් කරගැනීමට පමණි.
මේ වැඩේ නිසා මධූෂ්ට එල්ල වූයේ කාගේ තර්ජනද ?
ලී මෝල් හිමියන්ගෙන්